**Referat fra årsmøte i Finnvola Midtre Hytteforening   
28.05.13 på HiNT, Røstad**

I tillegg til styret var følgende hytter representert på møtet: Hytte nr. 2, 4, 9, 10, 14, 15, 17, 20, 23, 24, 27, 28, 31, 33, 35, 36, 37, 38, 39, 41, 42, 44, 46, 48, 49, 52, 58, 62, 65, 66, 67, 68, 69, 72, 74, 76.

1. Innkalling godkjent uten merknader.  
   Harald Aasenhuus ble valgt som møteleder.  
   Asbjørn Kolberg ble valgt som referent.
2. Årsmelding fra styret ved leder Harald Aasenhuus.  
    Årsmeldinga ble godkjent uten merknader.
3. Regnskap ved kasserer Roald Brenne.  
   Gjennomgang av de forskjellige postene/gruppene. Regnskapet ble godkjent.
4. Årsmelding fra vannkomiteen.  
   Per Arne Røstad korrigerte en liten glipp i teksten: Skal stå UV-rør, ikke lysstoffrør.  
   Årsmeldinga tas til etterretning.
5. Årsmelding fra veikomiteen ved Olav Olsen.

Tilleggsbemerkning: Et par stikkrenner har bananform og må utbedres.

Et viktig i poeng i diskusjonen: Veikomiteen må koordinere alle tiltak som gjelder veien.  
Årsmeldinga tas til etterretning.

1. Årsmelding fra Gapahukkomiteen ved Ole Anton Rotmo  
   Det vil bli reist gjerde rundt Gapahuken for å holde sau ute. En del vedlikehold, som for eksempel beising bør foretas i løpet av sesongen. Ved høstdugnad bør det også kjøres på subbus/grus på stien der det er slitt av. Forslag fra salen om at det bør kjøpes inn redningsvester.

Årsmeldinga tas til etterretning.

1. Årsmelding fra løypekomiteen ved Frode Haugmark.

Komiteen ble oppfordret av flere i salen til å sjekke erfaringer med løypekjøringa som ble utført av Røde Kors.  
Årsmeldinga tas til etterretning.

1. Kontingent.  
   Nåværende kontingent på 2 x kr 1000,- opprettholdes.
2. Budsjett ved kasserer Roald Brenne  
   Årsmøtet godkjente budsjettforslaget.
3. Valg ved valgkomiteen ved Bjørn Halland

Styret:

|  |  |  |  |
| --- | --- | --- | --- |
| **Funksjon** | **Navn** | **Ant. år** | **På valg** |
| Leder | Harald Aasenhuus | 2 år | 2014 |
| Nestleder | Asbjørn Kolberg | 2 år | 2014 |
| Sekretær | Morten Skrove | 2 år | 2014 |
| Kasserer | Roald Brenne | 1 år | 2014 |
| Styremedlem | Kristine Marie Fostad | 2 år | 2015 Gjenvalg |
| Varamedlem | Heidi Rygg | 2 år | 2015 Ny posisjon i styret |
| Revisorer | Per Arne Røstad  Gunn I. Ingebrigtsen | 2 år  2 år | 2014  2015 Gjenvalg |

Komiteer:

|  |  |  |  |
| --- | --- | --- | --- |
| **Funksjon** | **Navn** | **Ant. år** | **På valg** |
| Valgkomite | Merete Gundersen  Morten Skrove  Bjørn Halland | 2 år  2 år  2 år | 2015 Gjenvalg  2014  2014 |
| Veikomite | Agnar Rannem  Tor Herlof Mandal  Vidar Lorås | 2 år  2 år  2 år | 2014  2015 Ny  2014 |
| Vannkomite | Per Arne Røstad  Steinar Aakerholm  Roald Brenne | 2 år  2 år  2 år | 2014  2015 Gjenvalg  2014 |
| Gapahukkomite | Ole Anton Rotmo  John Melby | 2 år  2 år | 2014  2014 |
| Skisporkomite | Roald Bergstrøm  Frode Haugmark | 2 år  2 år | 2015 Gjenvalg  2015 |
| Nettkomite | Roald Bergstrøm  Harald Aasenhuus | 2 år  2 år | 2014  2014 |

1. Innkomne saker
   1. Saueproblemet.

Orientering om situasjonen v/Harald Aasenhus. En må akseptere sau pga. dokumentert beiterett i området.

Hver hytteeier kan sette opp midlertidig gjerde så lenge det ikke strir med Statskogs statutter for feltet. Godkjent strømgjerde anbefales av saueeier.

* 1. Driftsproblemer med bom.

Roald Brenne redegjorde for alle hendelsene. Problemene skyldtes bl.a. forglemmelse av reparatør og påkjørsel. Alle problemer skal nå være løst.

Hvis bom må åpnes manuelt, er det viktig at en husker å lukke den etter gjennomkjøring.

Det ble påpekt at informasjon om hvordan bom kan fristilles, ikke når fram til alle, og av sikkerhetsmessige grunner bør ikke instruks henges opp ved bommen. Følgende ide ble lansert: En kan montere en metallboks som inneholder instruks samt fristillingsnøkkel. Metallboksen lukkes med eksisterende hengelås.

* 1. Informasjon om brøytesaken ved Roald Brenne.

Saken er under arbeid. Det er håp om mulig ny løsning: Daglig brøyting med oppbrøyting av p-plasser i helgene (som før).

* 1. Informasjon om Styreweb og portal ved Harald Aasenhuus.
  2. Vann til hyttevegg.

Per Arne Røstad informerte om planlegging, gjennomføring og forarbeid, og demonstrerte tappekran som monteres ved hver hytte.

Isolasjon fra tilknytningspunkt til hyttevegg må vurderes i hvert enkelt tilfelle.

Hver eksisterende tappepost må isoleres (styroform og Leca-kuler). De som sogner til den enkelte tappeposten, må bidra til dette arbeidet.

Hytteeier må rydde sin rørtrasé for trær og busker for å lette adkomsten til gravemaskinen.

Viktig med jordfeilbryter på kursen til stikkontakt for varmekabel.

Asbjørn Kolberg

referent